laion/Wikipedia-Exotic huggingface dataset:
יחסי בוליביה–קובה

יחסי בוליביה–קובה הם היחסים הדיפלומטיים שבין המדינה הרב-לאומית של בוליביה לבין הרפובליקה של קובה. היחסים בין שתי המדינות, בדומה ליחסיה של קובה עם רוב המדינות בחציו המערבי של כדור הארץ למעט קנדה ומקסיקו, הלכו והתדרדרו עם השנים, בהתאם לנסיבות הגאופוליטיות. בתקופת שלטון אבו מוראלס בבוליביה היחסים היו טובים לאור הדמיון האידאולוגי בינו לבין שליטי ניקרגואה וונצואלה אשר בהן פידל קסטרו, שליט קובה דאז, היה אייקון קומוניסטי אהוב וסימל התנגדות לאחיזה של ארצות הברית בדרום אמריקה. בוליביה וקובה כוננו יחסים דיפלומטיים ב-11 בינואר 1983 בתקופת שלטון נשיא בוליביה לשעבר ארנאן סילס סואסו אחרי נתק של עשרים שנה. בשנת 2013 הגדיר שגריר קובה בבוליביה את היחסים כ"מצוינים". אחרי עלייתו של אבו מוראלס לשלטון בבוליביה בינואר 2006, בוליביה וקובה הפכו לבעלות ברית קרובות ובוליביה הצטרפה לגוש הסחר "הברית הבוליברית" שקובה וונצואלה ייסדו. בוליביה קיבלה במשך זמן רב סיוע מקובה, במיוחד במישור הרפואי. אחרי הדחת אבו מוראלס בנובמבר 2019, היחסים בין בוליביה וקובה התדרדרו כשהנשיאה הזמנית של בוליביה, ז'אנין אנייס, גירשה 725 אנשים (700 מהם רופאים) בחזרה לקובה, והאשימה אותם בכך שהפגינו נגד הממשלה החדשה. בינואר 2020, הממשלה הזמנית הקפיאה את היחסים עם קובה בתגובה לאמירותיו של ברונו רודריגס פרייה, שר החוץ הקובני, שכינה את נשיאת בוליביה אנייס "שקרנית" והאשים אותה בכך שהיא תומכת בהפיכה צבאית וכן שהיא הכריזה על עצמה כנשיאה ללא לגיטימיות, זאת בהמשך לסילוק הרופאים הקובנים מהמדינה. באוקטובר 2020, לואיס ארסה, שהיה שר האוצר בממשלתו של מוראלס, נבחר לנשיא בוליביה. לאחר ניצחונו, הודיע ארסה על חידוש הקשרים עם קובה. מדיה וקבצים בנושא יחסי בוליביה–קובה בוויקישיתוף Feinsilver, Julie M. (1993-10-28). Healing the Masses: Cuban Health Politics at Home and Abroad. University of California Press. pp. 174–. ISBN 9780520913950. נבדק ב-5 בדצמבר 2021. {{cite book}}: (עזרה) Ietra, Tamaño (11 בינואר 2013). "Cuba and Bolivia Mark 30th Anniversary of Diplomatic Relations". Cuban News Agency. נבדק ב-5 בדצמבר 2021. {{cite news}}: (עזרה) Cross-continental Care: US and Cuban Medical Internationalism in Bolivia. 2015. Ramos, Daniel (2019-11-16). "Bolivia blames Cubans for stirring unrest, ousts Venezuelan officials". Reuters (באנגלית). נבדק ב-5 בדצמבר 2021. {{cite news}}: (עזרה) Frank, Marc (2019-11-16). "Cuba cries foul as doctors head home from Bolivia". Reuters (באנגלית). נבדק ב-5 בדצמבר 2021. {{cite news}}: (עזרה) "Bolivia suspends diplomatic relations with Cuba" (בספרדית). 24 בינואר 2020. אורכב מ-המקור ב-25 בפברואר 2020. נבדק ב-5 בדצמבר 2021. {{cite web}}: (עזרה) "Bolivia: Socialist Luis Arce confirmed as outright presidential election winner". dw.com. נבדק ב-5 בדצמבר 2021. {{cite web}}: (עזרה) "Arce diz que retomará relações da Bolívia com Cuba e Venezuela". noticias.r7.com (בספרדית). 20 באוקטובר 2020. נבדק ב-5 בדצמבר 2021. {{cite web}}: (עזרה)
קורפורטוקרטיה

קורפורטוקרטיה (מאנגלית: Corporate, תאגיד, ומיוונית: κρατία, שלטון), הוא מונח המשמש לתיאור מערכת כלכלית, פוליטית ומשפטית הנשלטת על ידי תאגידים או פוליטיקאים, המקדמים אינטרסים של תאגידים על חשבון הציבור. המושג מתאר בכלליות את התופעה של יחסי הון-שלטון, ובפרט חילוץ וסיוע כספי של בנקים, חברות תעופה, וחברות ענק אחרות אשר מבקשות סיוע כספי מהמדינה כשהן נקלעות למצוקה ולסכנת קריסה, במקום להתייעל או להיסגר. יש המתבלבלים בין קורפורטוקרטיה לקורפורטיזם בגלל השם הדומה. קורפורטוקרטיה הוא גם נושא נפוץ בספרות מדע בדיוני-דיסטופי ובייחוד בספרות הסייברפאנק, שם נפוץ המוטיב על תאגידים רבי עוצמה שסמכות השלטון בפועל נמצאת בידיהם ולעיתים אף מחזיקים בידיהם כוחות צבאיים ונלחמים זה עם זה. יש המתארים את ארצות הברית כקורפורטוקרטיה, גם מן הימין הכלכלי, שטוען שהממשלה האמריקאית מסייעת שלא בצדק לתאגידי הענק כשהם עומדים לקרוס, וכך היא מונעת מהשוק "לעשות את שלו", וגם מן השמאל הכלכלי, שטוען כי כספי המיסים שהמדינה מחלקת לחברות הענק צריכים להגיע לאזרחים בדמות שירותים ציבוריים. המדיניות הכלכלית של נשיא ארצות הברית ג'ורג' ווקר בוש בתגובה למשבר הכלכלי בשנת 2008 היא דוגמה מובהקת לאלמנט הקורפורטוקרטיבי בכלכלה האמריקאית. ישנן דוגמאות רבות לקורפורטוקרטיה בישראל, כגון המענק הממשלתי להראל ויזל ורשת פוקס בתקופת הקורונה, שבוטל לאחר ביקורת ציבורית וחרם צרכנים, או הסיוע הכספי לחברות התעופה, ובעיקר אל-על, שנעשה לשגרה וחוזר לכותרות אחת לכמה שנים, או התמיכה ההיסטורית של ממשלות ישראל במפעלי טקסטיל ותעשייה, וגם הלאמת הבנקים. הוגים ליברלים וליברטריאנים מבקרים את השיטה הכלכלית-פוליטית הזאת, משום שלדעתם המדינה צריכה לא להתערב בכלכלה, ומתארים אותה כשיטה שמפריטה את רווחי החברות אך מלאימה את הפסדיהן. המושג שגור גם בקרב סוציאל-דמוקרטים כדי להתלונן על מכירת משאבי טבע למפעלים, חברות ואנשים פרטיים. השתמשו בו גם מבקרי הגלובליזציה מהפופוליזם הימני שדוגל בפרוטקציוניזם, לעיתים מאותן הסיבות, משום שלטענתם משאבי הטבע שייכים למדינה ולעם, ולא לאנשים פרטיים. "Corporatocracy". Oxford Dictionaries. נבדק ב-29 במאי 2012. {{cite news}}: (עזרה) עמירם ברקת, ‏לחץ הקמעונאים עבד? קרן בהיקף 6 מיליארד ש' להחזרת עובדים מחל"ת, באתר גלובס, 26 באפריל 2020 דנה ירקצי‏, בעקבות הביקורת: פוקס מוותרת על המענק מהמדינה, באתר וואלה, 26 ביוני 2020 המחדל, הוא רק של ממשלת ישראל - פרשת ויזל, באתר בעיקר כלכלה, ‏2020-06-26 מיכל רז-חיימוביץ', ‏אושר סיוע ממשלתי נוסף בגובה 44 מיליון דולר לחברות התעופה, באתר גלובס, 21 בנובמבר 2021 מיכל רז-חיימוביץ', ‏כשנה אחרי שענף התעופה הושבת: אושר לאל על לקבל סיוע מהמדינה, באתר גלובס, 9 במאי 2021 מיכל רז-חיימוביץ', ‏מנכ"לי חברות התעופה בפנייה לבנט: "לא נוכל לשרוד ללא סיוע ממשלתי", באתר גלובס, 23 בספטמבר 2021 עידן ארץ, להלאים את אל על, באתר TheMarker‏, 8 במרץ 2020 John Perkins (2 במרץ 2011). "Ecuador: Another Victory for the People". Huffington Post. נבדק ב-2012-01-04. {{cite news}}: (עזרה) Roman Haluszka (12 נוב' 2011). "Understanding Occupy's message". Toronto Star. נבדק ב-2012-01-04. {{cite news}}: (עזרה)
1887 במדע

ערך מורחב – 1887 תאודור פון טופולצר פרסם מועדים של 8000 ליקויי חמה ו-5200 ליקויי ירח שהתרחשו החל מ-1200 לפנה"ס. סרגיי וינוגרדסקי לראשונה גילה יצורים חיים שמתבססים על תהליכים לא-אורגניים. 26 ביולי – אליעזר לודוויג זמנהוף פרסם את ספרו Lingvo internacia תחת שם עט "דוקטור אספרנטו" 8 ביוני – הרמן הולרית' קיבל פטנט על כרטיס מנוקב. 19 ביולי – הוצאת פטנט על קומפטומטר. ביצוע ניסוי מייקלסון-מורלי גילוי האפקט הפוטואלקטרי על ידי היינריך הרץ. 11 בינואר – לואי פסטר הציג את החיסון נגד כלבת. 22 ביוני – ג'וליאן האקסלי, ביולוג בריטי (נפטר ב-1975) 12 באוגוסט – ארווין שרדינגר, פיזיקאי אוסטרי, חתן פרס נובל (נפטר ב-1961) 26 בספטמבר – ברנס ואלס, ממציא אנגלי (נפטר ב-1979) 19 בנובמבר – ג'יימס סאמנר, כימאי אמריקאי חתן פרס נובל לכימיה (נפטר ב-1955) 23 בנובמבר – הנרי מוזלי, פיזיקאי אנגלי (נפטר ב-1915) 13 בדצמבר – ג'ורג' פוליה, מתמטיקאי הונגרי (נפטר ב-1985) 22 בדצמבר – סריניוואסה רמנוג'אן, מתמטיקאי הודי (נפטר ב-1920) 22 בינואר – ג'וזף ויטוורט, ממציא אנגלי (נולד ב-1803) 11 במאי – ז'אן בטיסט בוסנגו, כימאי צרפתי (נולד ב-1802) 19 באוגוסט – ספנסר באיירד, זואולוג אמריקאי (נולד ב-1823) 17 באוקטובר – גוסטב קירכהוף, ממציא גרמני (נולד ב-1824) 18 בנובמבר – גוסטב פכנר, פסיכולוג גרמני (נולד ב-1801) מדיה וקבצים בנושא 1887 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
זכויות להט"ב בגבון

לסביות, הומוסקסואלים, טרנסג'נדרים וביסקסואלים (להט"ב) בגבון מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם (פרט לתקופה של שנה בין 2019–2020). עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. בשנת 2011 הצביעה גבון בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הייתה לאחת מתוך 10 המדינות היחידות ביבשת אפריקה שהצביעו בעד ההצהרה. קודם לכן ולאחר קבלת העצמאות של גבון מצרפת בשנת 1960 ועד 2019, פעילות הומוסקסואלית בין מבוגרים בהסכמה לא הופללה ברחבי המדינה. גיל ההסכמה, לעומת זאת, תמיד הוגדר כלא שוויוני בין זוגות הומוסקסואלים (21) והטרוסקסואלים (18) והיה גבוה יותר עבור זוגות מאותו המין. ב-5 ביולי 2019 גבון חוקקה תיקונים לקוד הפלילי שלה שהפלילו לראשונה יחסים הומוסקסואלים בין מבוגרים בהסכמה והחלו להטיל עונש מאסר של עד 6 חודשים או קנס של עד 5 מיליון פרנק CFA למורשעים. דייוויס מק-איאלה מרשת הגיוון הבין-דתית של מערב אפריקה (Interfaith Diversity Network of West Africa) טען שהוא "מכיר שני גברים הומוסקסואלים בגבון שנעצרו על פי תוכן הקוד הפלילי החדש ונאלצו לשחד את המשטרה עבור שחרורם". ב-23 ביוני 2020 אישרה האספה הלאומית של גבון (אנ') הצעת החוק מטעם הממשלה לביטול ההפללה של הומוסקסואליות לאחר כשנה של הפללה. ההצעה אושרה על ידי הסנאט של גבון ב-29 ביוני, ונחתמה על ידי נשיא גבון ב-7 ביולי 2020. דו"ח מעמד זכויות האדם בגבון לשנת 2010 שפורסם על ידי מחלקת המדינה של ארצות הברית מצא כי, "אפליה ואלימות כלפי לסביות, הומוסקסואלים, טרנסג'נדרים וביסקסואלים (להט"ב) בגבון היוותה בעיה, בעוד לעיתים קרובות אזרחי להט"ב שמרו בסוד על נטייתם המינית או זהות המגדרית מחשש לקבלת הטרדה ואפליה". הוועדה לזכויות כלכליות, חברתיות ותרבותיות של האו"ם דיווחה בשנת 2013 כי גבון "ממשיכה בסביבה מפלה מאוד עבור אזרחי להט"ב" ושיערה כי זו הסיבה מדוע "הדיווח על קיומם של הומוסקסואלים ולסביות ברחבי המדינה נמוך כל כך". זכויות להט"ב זכויות להט"ב באפריקה Homosexualité : Le nouveau Code pénal sanctionne la pratique, Gabonreview.com | Actualité du Gabon |, ‏2019-10-29 (ב־) Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית) Gabon, United States Department of State (באנגלית אמריקאית) Alex Bollinger, Gabon criminalized homosexuality & two men have already been arrested, LGBTQ Nation Gabon lawmakers vote to decriminalise homosexuality - Reuters, web.archive.org, ‏2020-06-24 Anti-gay law in Gabon passes first step to decriminalization, RFI, ‏2020-06-24 (באנגלית) Kaela Roeder, Gabon formally decriminalizes homosexuality, Washington Blade: LGBTQ News, Politics, LGBTQ Rights, Gay News, ‏2020-07-08 (באנגלית אמריקאית) "Gabon votes to reverse ban on homosexuality". Reuters (באנגלית). 2020-06-29. נבדק ב-2021-12-05. GABON, web.archive.org
בנות (שיר)

"בנות" הוא סינגל שהוקלט על ידי הזמרות הישראליות שירי מימון, אניה בוקשטיין ואקו. את השיר הוציאה לאור חברת התקליטים הליקון, ב-25 באוקטובר 2021, כסינגל שלא מתוך אלבום אולפן. השלישייה החלה לעבוד על שירן המשותף בשנת 2018, לאחר שנפגשו באירוע התרמה. לדבריה של מימון, מטרתן הייתה ליצור שיר שלושתן יהיו גאות בו. הן סיפרו שתהליך ההפקה, שבוצע על ידי ג'ורדי, היה מהנה מאוד. אניה בוקשטיין, שעזבה את קריירת המוזיקה שלה לאחר הוצאת האלבום השני שלה, "רוקדת", ב-2017, הביעה בריאינות לכלי התקשרות את כמיהתה לחזור לתעשיית המוזיקה. מילות השיר מאדירות את המין הנשי, ומדכאות את הפערים המגדריים בחברה. "בנות" הוא בעל מוטיביים פמיניסטיים רבים המזוהים בעיקר בשירי להקת ספייס גירלז כמו "Wannabe". הווידאו קליפ של הסינגל פורסם בעמוד היוטיוב של שירי מימון ב-25 בנובמבר 2021. הוא צולם במהלך הופעה של השלישייה בהאנגר 11 בתל אביב יפו, ב-4 בנובמבר אותו השנה. הקליפ בוים על ידי עומרי רוזי. סרטון השיר "בנות" באתר יוטיוב "הולכת על זה": שירי מימון, אניה בוקשטיין ואקו מוציאות שיר משותף. צפו, באתר וואלה, 25 באוקטובר 2021 מערכת ישראל היום, האזינו: שירי מימון, אניה בוקשטיין ואקו בשיתוף פעולה יוצא דופן, באתר ישראל היום לא רק הופעה: שירי מימון הרימה עם מסיבה, קליפ ל"בנות" ולוקים מעוררי קנאה
עצי אשוח חדשים

'עצי אשוח חדשים (ברוסית: Ёлки новые), הוא סרט קומדיה רוסי משנת 2017, סרט ההמשך של עצי אשוח 5. ההיפסטר של התיכון אנדריי הולך ליער עם החבר של אמו יורי סמיונוביץ' (דימיטרי נגייב), עובד המשרד למצבי החירום, להביא עץ חג המולד. על מנת לחזק את משפחתם החדשה, יורי מלמד את הילד כיצד לשרוד בטבע. חלק מהסכנות ביער כוללות מאבק בחיילי נאט"ו ודובים. מרינה ההרה (יוליה אלכסנדרובה) זורחת כעלמת השלג כדי להרוויח מספיק כסף כדי שתוכל ללדת בבית חולים פרטי. מרינה נפרדה מאבי ילדה שטרם נולד בגלל בגידה שחו. היא משכנעת שיפוצניק קירגיזי להתחפש לסבא כפור ולעזור לה. הם מסתובבים בניז'ני נובגורוד בטרקטור. "עלמת השלג" גם עוזרת בסופו של דבר לעשות סדר בחייה של סטודנטי אחרת בהריון. גליה (ולנטינה מזונינה), היא אישה כבדת משקל העובדת בשדה התעופה, גונבת אזיקים מאביה השוטר. היא מאוהבת ללא תמורה בדניס, רופא מושך. אך דניס מנהל מערכת יחסית רומנטית עם חברתו היפה לעבודה והוא עומד להציע לה נישואין. גליה מחליטה לכבול את עצמה לדניס במקום עבודתו כדי שהם לעולם לא ייפרדו. דניס מתקשר למשטרה, אך השוטר שמגיע למקום, מתברר כאביה של גליה שמסרב להסיר את האזיקים. חברתו של דניס בסופו של דבר דוחה את הצעת הנישואין שלו, וממליצה לו לרדוף אחרי גליה במקום זאת. אחרי כל ההרפתקאות הללו, דניס מתחיל לפתח רגשות רומנטיים כלפי גליה. דירתו של יבגני (סרגיי סבטלקוב) נשרפה כשהוא מנסה לאפות למשפחתו. יבגני, יחד עם משפחתו ומכונת הלחם הרעה, עוברים לגור עם חברו בוריס (איוואן אורגנט). הדיירים החדשים עושים בלגן בדירה החדשה וכולם מרגישים בסופו של דבר בצפיפות. יבגני שוב מנסה לאפות לחם עם תוצאות הרות אסון. תלמיד בית הספר יגור (דניל מוראביוב-איזוטוב), שגודל על ידי אביו האלמן ויקטור (סרגיי פוסקפליס), מעלה סרטון וידאו באינטרנט שהופך ויראלי; בו הוא מביע את רצונו למצוא אמא חדשה. הוא בורח מביתו בחברובסק וטס כל הדרך למוסקבה כדי להיפגש עם מועמדת אפשרית - קסניה (יקטרינה קלימובה), מגישת חדשות סנטימנטלית מערוץ NTV. למרות היותה מאורסת, בסופו של דבר היא מפתחת רגשות רומנטיים כלפי אביו של יגור. איוואן אורגנט - בוריס וורוביוב סרגיי סבטלקוב - יבגני דמיטרי נגייב - יורי סמיונוביץ' ונוקוב יוליה אלכסנדרובה - מרינה, עלמת השלג ההריונית אנטון בוגדנוב - דניס יבגנייביץ', רופא ולנטינה מזונינה - גליה ילנה יאקובלבה - אמו של אנדריי סרגיי פוסקפאליס - ויקטור אורלוב, אביו של יגור יקטרינה קלימובה - קסניה לאסטוצ'קינה, מנחת טלוויזיה אנדריי בורקובסקי - איגור, ארוסה הקנאי של קסניה אנפיסה צ'רנייך - קטיה, אחות אליסה ספגינה - אולגה, אשתו של בוריס דניאל איזוטוב - יגור אורלוב, הילד המחפש את אמו דניאל וקרושב - אנדריי, סטודנט טרי טאיסיה וילקובה - יוליה ואדים רודנקו - מוכר עצי חג המולד ולדימיר מטבייב - אביו של יבגני נטליה פוטאפובה - אמו של יבגני גנאדי טוראנטייב - סבא כפור אתר האינטרנט הרשמי של עצי אשוח חדשים "עצי אשוח חדשים", במסד הנתונים הקולנועיים IMDb (באנגלית) "עצי אשוח חדשים", במסד הנתונים הקולנועיים KinoPoisk (ברוסית) "Елки новые". VokrugTV.
באתי להציל אותך

באתי להציל אותך הוא סינגל שהוקלט על ידי הזמרת הישראלית אגם בוחבוט ועל ידי הראפר שחר סאול. את השיר הוציאה לאור חברת התקליטים z.i הפקות, ב-26 באוקטובר 2021, כסינגל שלא מתוך אלבום. מילות השיר מתארות מערכת יחסים רומנטית-הטרוסקסואלית, בה הגבר מתעלל רגשית בבת זוגו. על-אף שהגבר משלה את עצמו כי הוא מגן על חברתו מהעולם החיצון, היא מוצאת את עצמה פגועה ממערכת יחסים קלוקלת. בוחבוט וסאול הקליטו את השיר במשך שנה וחצי, במהלכה שונו המילים והלחן שלו כמה פעמים. הווידאו קליפ של השיר בוים על ידי רומן בוצ'אצקי. הוא צולם במכללה למינהל בהשראת הסרט "שומר הראש". באתי להציל אותך, סרטון באתר יוטיוב גיל משעלי, ‏"הלוואי שהתופעה הזאת תיעלם מהעולם, זה פשוט נורא", באתר ‏מאקו‏, 26 באוקטובר 2021 נוי מוסלם, חשופה ואמיצה: אגם בוחבוט בסינגל חדש עם שחר סאול, ‏26 באוקטובר 2021
עצי אשוח 8

עצי אשוח 8 (ברוסית: Ёлки 8), הוא סרט קומדיה רוסי משנת 2021, סרט ההמשך של עצי אשוח אחרונים, בכיכובם של איוואן אורגנט וסרגיי סבטלאקוב. הקרנת הבכורה נערכה ב־16 בדצמבר 2021. בניגוד לשאר הסרטים בסדרה, כל הסיפורים בסרט מבוססים על אירועים אמיתיים שהתרחשו. הקומדיה הופקה במיוחד לכבוד חגיגות השנה האזרחית החדשה 2022. צילומי הסרט נערכו במספר מיקומים ברוסיה ובעיקר בערים פרם, אופה, טיומן, סרנסק ובניז'ני נובגורוד והחלו באוגוסט 2021. Ivi.ru הודיעה שהסרט יופץ לאקרנים ב-16 בדצמבר ויועלה לצפייה דיגיטלית ב-30 בדצמבר 2021. לקראת עליית הסרט לאקרנים הודיעו רשתות בתי הקולנוע ברוסיה כדוגמת סינמה פארק ופורמולה קינו, קארו, סינמה סטאר וקינומקס כי לא יסכימו להפיץ את הסרט אם לא יהיה חלון של שישה שבועות לפחות בין עליית הסרט לאקרנים לשידור בשירותי הסטרימינג. אתר האינטרנט הרשמי של עצי אשוח 8 (ברוסית) "עצי אשוח 8", במסד הנתונים הקולנועיים IMDb (באנגלית) "עצי אשוח 8", במסד הנתונים הקולנועיים KinoPoisk (ברוסית) עצי אשוח 8 באתר kinopoisk.ru טריילר רשמי באתר יוטיוב https://ekinobilet.fond-kino.ru/films/detail/111032321/ https://www.kinobusiness.com/news/premera-filma-elki-8-proshla-v-moskve/
מרק אבוקדו

מרק אבוקדו הוא מרק פירות שאבוקדו בשל הוא המרכיב העיקרי בו. המרק נחשב כמאכל קלאסי בחלקים ממקסיקו. מרכיבים מרכזיים נוספים המשמשים להכנתו הם חלב, שמנת, חמאה, שמן, מיץ ליים, מיץ לימון, מלח ופלפל. מרכיבים נוספים בהם נעשה שימוש הם בצל, בצלצל, שום, כוסברה, פלפל חריף, פלפל קאיין וכמון. ניתן להשתמש במים כדי לדלל את המרק. המרק יכול לכלול "קישוטים" כחתיכות אבוקדו, ליים פרוס, שמנת חמוצה, שום העירית, בשר סרטנים, שרימפס וקוויאר. צבעו של המרק יכול להשתנות ככל שחולף הזמן מכיוון שהחמצון גורם לאבוקדו להשחים, אך הוא לא משפיע על טעם המרק. Summery recipes for chilled avocado soup - The Boston Globe, BostonGlobe.com (באנגלית) Emma Knowles, Chilled avocado soup with grilled corn recipe, Gourmet Traveller (באנגלית) Ultrafast Avocado Soup Recipe, NYT Cooking (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
2003 במדע

ערך מורחב – 2003 14 באפריל – פרסום תוצאות ראשונות של פרויקט גנום האדם. 1 בפברואר – אסון הקולומביה 2 ביוני – שיגור מארס אקספרס - חללית של סוכנות החלל האירופית וסוכנות החלל האיטלקית. 27 בספטמבר – שיגור סמארט-1 - חללית של סוכנות החלל האירופית. 15 באוקטובר – שיגור שנג'ואו 5 - החללית הסינית המאוישת הראשונה בחלל. 14 בנובמבר – גילוי סדנה - עצם טבעי הרחוק ביותר במערכת השמש. אוגוסט - גילוי ניהוניום, יסוד כימי 113. 24 באוקטובר – טיסה אחרונה של קונקורד. 30 בנובמבר – הפסקת ייצור של מכונית מדגם חיפושית במפעל במקסיקו. גריגורי פרלמן מציג הוכחה של השערת פואנקרה פרס נובל: פרס נובל לפיזיקה – אלכסיי אבריקוסוב רוסיה, ויטאלי גינזבורג רוסיה, אנטוני לגט, ארצות הברית - על תרומה חלוצית לתאוריה של מוליכי על ונוזלי על. פרס נובל לכימיה – פיטר אגרה, רודריק מק'קינון ארצות הברית, על תגליות בעניין תעלות בקרומי תאים. פרס נובל לפיזיולוגיה או לרפואה – פול לוטרבור ארצות הברית, סר פיטר מנספילד בריטניה, על תגליותיהם ביחס ל-MRI. פרס אבל מוענק לראשונה לז'אן-פייר סר מצרפת עבור תפקיד המפתח שמילא בעיצובם המודרני של תחומים רבים במתמטיקה, לרבות טופולוגיה, גאומטריה אלגברית ותורת המספרים פרס ישראל בחקר התלמוד – ישראל תא-שמע בחקר ההיסטוריה היהודית – אברהם גרוסמן בחקר ההיסטוריה הכללית – שולמית שחר בחקר הביולוגיה – אהרן צ'חנובר בחקר ההנדסה – אבינועם ליבאי בחקר מדעי כדור הארץ – צבי בן אברהם 15 בינואר – רוברט ג'ון בריידווד, ארכאולוג אמריקאי. 28 במאי – איליה פריגוז'ין, פיזיקאי בלגי/רוסי, חתן פרס נובל. 9 בספטמבר – אדוארד טלר, פיזיקאי אמריקאי ממוצא יהודי-הונגרי, שעסק בפיזיקה גרעינית (נולד ב-1908). 13 באוקטובר – ברטרם ברוקהאוז, פיזיקאי קנדי, חתן פרס נובל, (נולד ב-1918). מדיה וקבצים בנושא 2003 במדע בוויקישיתוף
מתלול וושינגטון

מתלול וושינגטון או מדרון וושינגטון (באנגלית: Washington Escarpment) הוא המתלול העיקרי הפונה לכיוון מערב, של רכס נפטון, בהרי פנסקולה, בארץ המלכה אליזבת שבאנטארקטיקה. אורכו של המתלול 80 קילומטרים, והוא ראשם של מספר שלוחות סלעיות היוצאות לכיוון מערב מרכס נפטון. המתלול מופה ידי הסקר הגאולוגי של ארצות הברית (USGS) בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1956 – 1966. שמו של המתלול ניתן לו על ידי הוועדה המייעצת לשמות אנטארקטיים (US-ACAN). המתלול נקרא על שם אוניברסיטת וושינגטון שבעיר סיאטל במדינת וושינגטון, שבארצות הברית. מספר משתתפים במשלחת השטח לחקר רכס נפטון (Neptune Range field party) שנערכה בעונת המחקר (הקיץ האנטארקטי) למדו באוניברסיטה זו.
פלשתית

השפה הפלִשתית היא שפה נכחדת ששימשה את הפלשתים. מעט מאוד ידוע על השפה, ממנה שרדו קומץ מילים שהיוו השאלה תרבותית מעברית המקראית, המתארות ספציפית מוסדות פלשתים, כמו 'הסרנים', ה"אדונים" של חמש הערים הפלשתיות ("פנטפוליס"), או כלי הקיבול של 'ארגז', המופיע בשמואל א', ו' ולא בשום מקום אחר. אין מספיק מידע על שפת הפלשתים כדי לקשר אותה בביטחון לכל שפה אחרת. קשרים אפשריים לשפות הודו-אירופיות ואף יוונית מיקנית, תומכים בתיאוריה לפיה מקורם של הפלשתים באוכלוסיית מהגרים הנקראת בקרב ההיסטוריונים "גויי הים". אחת הסברות רואה בשפה הפלישתית ניב הלני ארכאי קרוב לליניארי ב' המיקני. ישנם רמזים לאוצר מילים ולאונומסטיקה ממקור לא-שמי, אך הכתובות, שלא הובהרו על ידי כמה זיופים מודרניים, הן חידתיות: מספר "חותמות עוגן" מיניאטוריות כתובות באתרים פלשתים שונים. מצד שני, עדויות מהקורפוס הדק של כתובות קצרות מתקופת הברזל (לדוגמה: כתובת תל צפית), מוכיחות כי בשלב מסוים במהלך תקופת הברזל המקומית, החלו הפלשתים להשתמש באחד הדיאלקטים (הפיניקי או העברי) של השפה והכתב אשר עם הזמן הסתירו והחליפו את המסורות הלשוניות המוקדמות, הלא-מקומיות. אחת הדוגמאות הבודדות לתיעוד השפה הפלשתית היא כתובת עקרון, כתובת פלשתית שנחשפה בשנת 1996, במהלך חפירות ארכאולוגיות, בתל מקנה, המזוהה עם עקרון המקראית. הכתובת כתובה בדיאלקט פיניקי אך מייצגת שפה מדוברת פלשתית שבאותה תקופה הייתה לא שמית. ברבות הזמן אמצו הפלשתים דיאלקט פיניקי-עברי גם כשפה מדוברת. במאות ה-8 וה-7 לפני הספירה לפני החורבן על ידי אשור, השפה הכתובה העיקרית בפלשת הייתה ניב כנעני שנכתב בגרסה של האלפבית הפיניקי עד כדי כך שפרנק מור קרוס כינה אותו "הכתב הנאו-פלישתי". הכיבושים האשוריים והבבליים הרסו את הנוכחות הפלשתית על החוף. כאשר התיעוד מתחדש, תחת הממלכה האחמנית (האימפריה הפרסית), בשפה הארמית שהייתה הלינגואה פרנקה של האימפריות אשור, בבל ומקומות נוספים ברחבי המזרח התיכון הקדום. ישנן כמה עדויות המחזקות את ההשערה שהפלשתים אכן דיברו במקור שפה הודו-אירופית, מה שמסביר את המקור היווני האגאי המובהק של סגנונות חרס פלשתים ומוטיבים דקורטיביים, במיוחד כלי קרמיקה פלישתית. מספר מילים הקשורות לפלשתים שנמצאו בתנ"ך העברי אינן שמיות, ובמקרים מסוימים, עם הסתייגות, ניתן לייחס אותן לשורשים פרוטו-הודו-אירופיים. לדוגמה, Barnett (אנ') התחקה אחר המילה הפלשתית לקברניט. seren, אשר עשויה להיות קשורה לסארוואנות/tarawanas הנאו-חיתיות (שפה הודו אירופאית קדומה). שמות פלשתים מסוימים, כגון גוליית ואכיש, נראים כמילים ממקור לא-שמי, והוצעו לגבי מילים אלו אטימולוגיות הודו-אירופיות. רות הסטרין, הפלשתים וגויי הים האחרים, הוצאת מוזיאון ישראל, 1970. אריה איסר, והרעב כבד בארץ: שינויי אקלים והשפעתם על ההיסטוריה של ארצות המקרא, 2008, עמ' 84 גלי דינור, להקים ממלכה, מטח, 2005, עמ' 21
השערת גלפנד-קירילוב

השערת גלפנד-קירילוב היא השערה אלגברית בתורת ההצגות הגאומטרית, שהוצעה על ידי ישראל גלפנד ואלכסנדר קירילוב ב-1966. ההשערה הופרכה בניסוחה הכללי, אך מקרים פרטיים חשובים שלה הוכחו ברבות השנים. תהי g {\displaystyle {\mathfrak {g}}} אלגברת לי (מרוכבת) מממד סופי המתאימה לחבורה אלגברית. תהי U ( g ) {\displaystyle U({\mathfrak {g}})} המעטפת האסוציאטיבית האוניברסלית שלה ויהי D {\displaystyle D} חוג השברים של U ( g ) {\displaystyle U({\mathfrak {g}})} . השערת גלפנד-קירילוב טוענת ש- D {\displaystyle D} איזומורפי לחוג השברים של אלגברת וייל מסדר כלשהו, מעל שדה הפונקציות הרציונליות C ( x 1 , … , x s ) {\displaystyle \mathbb {C} (x_{1},\dots ,x_{s})} . ההשערה תקפה עבור אלגברות לי פתירות או פשוטות למחצה מטיפוס A n {\displaystyle A_{n}} . בשנת 1996 בנו Alev, Ooms ו-Van den Bergh דוגמה נגדית להשערת גלפנד-קירילוב דוגמה זו נבנית כמכפלה ישרה למחצה של אלגברת לי המתאימה לחבורת לי אלגברית קשירה לא-מיוחדת פשוטה למחצה עם הצגה סוף ממדית שלה בעלת מייצב גנרי טריוויאלי. מתברר שבדוגמה זו מתקיימת גרסה חלשה של השערת גלפנד-קירילוב: חוג השברים של אלגברת המעטפת אמנם אינו איזומורפי לחוג השברים של אלגברת וייל, אך לאחר הרחבת סקלרים (טרנסצנדנטית טהורה) הוא נעשה כזה. ב-2010, הראה Permet כי אם השערת גלפנד-קירילוב תקפה לגבי אלגברת לי מסוימת, אזי שדה הפונקציות הרציונליות מעליה במאפיין חיובי גדול דיו הוא הרחבה טרנסצנדנטית טהורה של תת-שדה האינווריאנטים (ביחס לחבורה). בשילוב עם עבודות קודמות, הדבר אפשר לו להסיק כי אלגברות לי מטיפוסים B n {\displaystyle B_{n}} (עבור n ≥ 3 {\displaystyle n\geq 3} ), D n {\displaystyle D_{n}} (עבור n ≥ 4 {\displaystyle n\geq 4} ), E 6 , E 7 , E 8 {\displaystyle E_{6},E_{7},E_{8}} ו- F 4 {\displaystyle F_{4}} אינן מצייתות אף הן להשערת גלפנד-קירילוב. Alev, Jacques; Ooms, Alfons; Van den Bergh, Michel; A class of counterexamples to the Gelʹfand-Kirillov conjecture, Transactions of the AMS, 1996. Permet, Alexander; Modular Lie algebras and the Gelfand-Kirillov conjecture, Inventiones Mathematicae, 2010